
                                                                                                                                  Anexă 11 
Particularităţi în 
UTILIZAREA 

AUTORIZATIEI  DIGITALE  CEMT  
altele decat cele mentionate in normele CEMT, cazuri clarificate ulterior

(anexa se actualizeaza pe parcursul anului 2027 odată cu clarificareA altor cazuri particulare)

                                                    CAZUL 1:

                                                 ■  Caz permis

Vehiculul 1 efectueză un transport intra-comunitar, sub licenţa comunitară (copia conformă), cu punctul de încarcare în statul de înmatriculare A şi punctul de descărcare în statul B.
În timpul descarcării, transportatorul/conducătorul auto, primeste o cerere pentru un nou transport din statul B,  într-un stat CEMT non-UE, statul D. Deoarece nu există disponibiliate pentru autorizaţii bilaterale, transportul se poate efectua numai cu autorizaţie CEMT. 

Este permis ca:

● transportatorul respectiv să atribuie autorizatia CEMT unui alt vehicul pentru a efectua o cursa (încărcat sau gol) din statul de înmatriculare – statul A (obligatoriu !), spre statul C (UE sau non-UE), să finalizeze cursa în sistemul digital CEMT – DS şi să transfere, apoi, autorizatia CEMT vehiculului 1 pentru cursa din statul B în statul D (stat CEMT, non-UE).

                                                    CAZUL 2:

                                          ■ Cazul nu este permis
Vehiculul 1 efectueză un transport din statul de înmatriculare (stat din UE) – statul  A, într-un stat non-UE, statul B, unde remorca este decuplată şi preluată de un alt transportator pentru livrarea ei la destinatia finală. 
Conducătorul auto trebuie să aştepte pentru reîntoarcerea remorcii. 

În timpul cât aşteaptă, autorizaţia CEMT NU POATE FI transferată vehiculului 2, al aceluiaşi transportator, pentru a derula unul sau mai multe transporturi din statul A în statul B sau C

şi apoi să o returneze vehiculului 1 pentru derulerea cursei de întoarcere în statul de înmatriculare.
                                                    CAZUL 3:

                                                 ■  Caz permis

● Încărcare din Austria sau Italia pentru o ţară terţă (non-UE dar CEMT) cu autorizaţie CEMT.

Se poate încărca numai dacă cursa respectivă este precedată de o cursă din România în Austria sau Italia, cu încărcătură, cursă care se menţionează pe carnetul de drum digital CEMT.

Caz particular: 
Austria / Italia acceptă ca tranzitarea statului de înmatriculare, în cazul în care o cursă se efectuează cu autorizaţie CEMT, se consideră ca întoarcere în statul de înmatriculare (România); aceasta înseamnă ca la o cursă cu punctul de încărcare Turcia şi punctul de descarcare situat în Austria sau Italia, efectuată cu autorizaţia CEMT cu tranzitarea României, 
să se poată încărca din Austria sau Italia spre un stat terţ cu acceaşi autorizaţie CEMT.

Se consideră, în acest caz, că autorizaţia CEMT s-a întors în statul de înmatriculare iar din Români în Austria sau Italia s-a efectuat o cursa cu încărcătură, conform Ghidului CEMT.

Recomandăm, în acest caz, menţionarea punctelor de frontieră de intrare/ieşire din România pe carnetul de drum digital CEMT. 

